Yhteystiedot:

Hindrek Pikk

Commercial Marketing Manager, Pohjoismaat

+3725655880

hindrek\_pikk@goodyear.com

LEHDISTÖTIEDOTE

*Valmiina tulevaisuuteen*

**Dunlop tuo markkinoille uudelleenpinnoitetut mallit uusimmasta maantieajoon tarkoitettujen kuorma-autonrenkaiden sarjasta**

*Dunlop TreadMax -muottipinnoitustuotteet tarjoavat saman taloudellisuuden kuin uudet – myös aiemmille rengasmalleille*

**Luxemburg, 11.5.2016** – Samaan aikaan upouuden, kesä- ja talvikeleille, lyhyille ja pitkille matkoille maantieajoon tarkoitetun kuorma-autonrengassarjansa kanssa Dunlop tuo markkinoille premium-luokan TreadMax-muottipinnoitetut mallit uudesta vetävän akselin Dunlop SP446 -renkaasta. Uusien SP346- ja SP446-renkaiden runkojen lisäksi Dunlop TreadMax SP446 -muottipinnoitustuotteilla voidaan käsitellä myös aiemman malliston Dunlop SP344- ja SP444-renkaiden runkoja. Tämän ansiosta sekä uudet että vanhat Dunlopin kuorma-autonrenkaiden käyttäjät pääsevät hyötymään Dunlopin uudesta maantieajosarjasta. Etuihin sisältyvät parempi kestävyys, pienempi polttoaineenkulutus ja suoriutumiskyky talviolosuhteissa pitkillä ja lyhyillä matkoilla M+S- ja 3-Peak-Mountain-Snowflake (3PMSF) -luokitusten ansiosta.

*"Meille on tärkeää, että voimme julkistaa samanaikaisesti muottipinnoitetut mallit ja uudet Dunlop-renkaat"*, sanoo Grégory Boucharlat, Director Retread Operations Goodyear Dunlopin Euroopan, Lähi-idän ja Afrikan alueilla. *"Emme tee eroa uudelleenpinnoitettujen ja uusien kuorma-autonrenkaiden välillä kokonaissuhtautumisessamme renkaiden hallintaan*. *Uudelleenpinnoitus on kaluston omistajille erinomainen tapa optimoida kokonaisomistuskustannuksia, ja tämä palvelu on olennainen osa ammattimaista renkaidenhallintaa käyttökustannusten minimoimiseksi. Tuomalla Dunlop TreadMax SP446 -tuotteen myös aiempien Dunlop-renkaiden runkoihin tarjoamme selkeän edun kalustoille, joissa halutaan käyttää laadukkaita uudelleenpinnoituksia. Koska käytämme samaa kulutuspintakuviota kuin Dunlop SP446 -renkaassa, asiakkaat pystyvät tehokkaasti päivittämään vanhat renkaansa ja hyötymään uusien renkaiden tarjoamasta paremmasta suorituskyvystä*."

Uudelleenpinnoitus on olennainen osa kaluston taloudellisuuden maksimointia. Goodyearin ammattimaiseen Multiple Life -konseptiin sisältyy uudelleenuritus ja -pinnoitus, ja se auttaa parantamaan kaluston tuottavuutta lisäämällä ajokilometrien määrää jopa 25 % ja tarjoamalla peräti 10 % pienemmät kustannukset kahden uuden rengassarjan kustannuksiin verrattuna[[1]](#footnote-1). Lisäksi uudelleenpinnoitusprosessi vie vähemmän resursseja ja materiaaleja kuin uusien renkaiden valmistaminen, mikä on hyväksi luonnolle.

Premium-luokan Dunlop TreadMax -muottipinnoitetut renkaat valmistaa Goodyear Dunlop itse kuorma-autojen uudelleenpinnoitustehtaissaan Ranskan Riomissa ja Saksan Wittlichissä käyttämällä samoja tekniikoita ja materiaaleja kuin uusien renkaidenkin valmistuksessa. Näin taataan, että tuotteisiin liittyvät edut ja niiden laatu vastaavat uusia renkaita.

Uudelleenpinnoitettuja Dunlop TreadMax SP446 -renkaita on ensi vaiheessa saatavana kokoina 315/70R22.5 ja 315/80R22.5. Koon 295/60R22.5 tuominen saataville on suunnitteilla myöhemmin vuonna 2016, ja koko 315/60R22.5 tulee markkinoille 2017. Uudelleenpinnoitetut Dunlop TreadMax SP246 -perävaunurenkaat esitellään myöhemmin tänä vuonna.

Käyttämällä uusia premium-luokan Dunlop TreadMax SP446 -muottipinnoitustuotteita osana kuorma-autonrenkaiden hallintaohjelmaansa kalustojen omistajat voivat pidentää uusien Dunlop SP346- ja SP446-renkaiden tehollista käyttöikää ja samalla hyötyä uusien vetävän akselin Dunlop SP446 -renkaiden tuomista eduista uudelleenpinnoittamalla aiempien Dunlop-mallistojen renkaiden runkoja. Uudelleenpinnoitetut Dunlop TreadMax SP446 -renkaat ovat olennainen osa varmistettaessa kaluston valmiutta tulevaan.

**Tietoa Dunlopista**

Dunlop on yksi maailman johtavista rengasvalmistajista. Se suunnittelee, valmistaa ja myy henkilöautojen, kaupallisten ajoneuvojen, moottoripyörien ja maasto- sekä teollisuusajoneuvojen renkaita.

Lisätietoja Dunlopista on osoitteessa www.dunlop-tires.com.

1. Perustuu sisäiseen analyysiin, jossa verrattiin kahta uutta Dunlopin kuorma-autonrengassarjaa uudelleenpinnoitettuihin ja -uritettuihin Dunlop-kuorma-autonrenkaisiin. [↑](#footnote-ref-1)